Title: Disseny d'un estri
Course: Visual i Plàstica 6è Primària 1r T

Ara que ja coneixes com era el disseny d'alguns estris quotidians modernistes, et toca fer el teu propi disseny!

Selecciona un element d’ús quotidià (mànec d’una porta, una tassa, una cullera, una cadira...) i transforma'l en una creació modernista.

Per fer-ho, has de començar fent un esbós de l'element que hagis triat i, tenint en compte les característiques que hem vist als elements analitzats, dóna forma al teu i converteix-lo en un estri decorat o construït amb les característiques observades en objectes modernistes.

Sigues creatiu i dóna un toc de fantasia a la teva obra, ja sigui  utilitzant formes geomètriques dibuixades amb precisió, incorporació d’elements fantàstics i inspirats en la naturalesa...

A la tramesa: Hauràs de penjar una fotografia de la teva creació en aquest apartat i l'explicació per escrit de quin és el significat de la teva obra.

*Recorda anar registrant, a la carpeta d'aprenentatge, les teves impressions, opinions i ampliacions del coneixement que vas adquirint.

Grading form:

Co8 - Creativitat

Rúbrica d'avaluació de la creativitat en les creacions.

Ens serà d'utilitat per avaluar la competència 8 del currículum de l'àmbit artístic: Improvisar i crear amb els elements i recursos bàsics dels diferents llenguatges artístics.

ASSOCIACIÓ

- No es combinen idees de diferents naturaleses o llenguatges.
- S’uneix i es combina poc idees de diferents naturaleses o llenguatges en la creació.
- S’uneix i es combina alguna idea de diferent naturalesa o llenguatge en la creació.
- S’uneix i combinen idees de diferent naturalesa o llenguatge en la creació.
FLEXIBILITAT

- No s’ha mostrat capacitat d’adaptació a la situació plantejada.
- La situació plantejada s’ha resolt mostrant una mínima adaptació justa i necessària.
- La situació plantejada s’ha resolt mostrant una adaptació justa i necessària.
- S’ha mostrat capacitat d’adaptació, si cal, canviant la perspectiva inicial plantejada.
FLUIDESA

- No es mostra cap idea innovadora, la solució no és efectiva.
- Es mostra una idea innovadora o solució al repte plantejat.
- Es presenten algunes idees innovadores o solucions al repte plantejat.
- Es presenten gran quantitat d’idees innovadores o solucions al repte plantejat.
ORIGINALITAT

- El treball mostra una manca d'idees originals.
- Es mostra almenys una idea poc freqüent o inusual
- Es mostren algunes idees poc freqüents o inusuals.
- Es mostra una quantitat elevada d'idees poc freqüents i en relació a la resta del grup.