Title: El modernisme
Course: Visual i Plàstica 6è Primària 1r T

Presentació del tema 2

En aquest segon bloc visualitzarem, analitzarem i re-construirem obres representatives del modernisme o Art Noveau utilitzant diferents tècniques artístiques, pictòriques i arquitectòniques inspirades en les de l’època.

Seguirem recollint i ampliant la informació a la carpeta d’aprenentatge individual.

Introducció al tema 2

Sens dubte ens trobem davant d'un art amb iniciativa de ruptura respecte a l'anterior, que es mou amb ànsies de llibertat i de creació i reinterpretació. El modernisme o art noveau busca abolir la jerarquia que tradicionalment s'havia establert en les arts. D'aquesta manera la pintura, arquitectura o escultura es donen la mà amb l'artesania o les arts decoratives, el disseny de mobles, l'argenteria, orfebreria o forja.

En el naixement i evolució de el moviment Art Nouveau o Modernisme ocuparan un lloc transcendent la burgesia rica i adinerada que promocionarà aquest art a través del mecenatge d'artistes, entre de totes les disciplines artístiques.

Tot i que el Modernisme té una clara intenció de ruptura amb l'art històric, intentant separar-se de moviments com el neoclassicisme o l'impressionisme entre d'altres, és evident que també rebrà influències d’aquests i altres estils i moviments artístics.

Context històric

El Modernisme o Art Noveau és un moviment artístic que sorgeix a finals de segle XIX i principis del S.XX. Aquest moviment va ser anomenat com a Modernisme a Espanya mentre que a la resta d'Europa rebrà altres noms en funció del territori com ara: a França va rebre el nom de l’Art Noveau, a Itàlia Art Libero, Liberty o Floreale , a Anglaterra Modern Style, a Alemanya Jugendstil, a Àustria Sezession ..

 

 L'Art Noveau o Modernisme es desenvolupà en el període que va rebre el nom de Belle Epoque, va tenir el seu auge entre 1890 i 1910. És característic d’aquesta època l’atmosfera de positivisme i optimisme en el progrés científic i industrial. Aquest estil va abarcar diferents i variades disciplines artístiques: arquitectura, joieria, pintura, arts gràfiques, ceràmica, mobiliari, interiorisme ...

Elements decoratius

Els pintors, arquitectes, dissenyadors i artistes del Modernisme o Art Nouveau tenien una forma de crear molt característica i inspirada en diferents elements com els que pots llegir a continuació:

S'inspiraven en les formes i les línies de la naturalesa.

Utilitzaven linies corbes i l'assimetria en les seves creacions.

Els agradava decorar excessivament diferents elements quotidians.

Utilitzaven diferents referents exòtics i fantàstics per a plasmar en les seves obres.

Il·lustració Modernista

Alfons Mucha va ser un pintor i artista gràfic txec, àmpliament reconegut per ser un dels màxims exponents de l'Art Nouveau o Modernisme. Nascut amb el nom d'Alfons Maria Mucha, va adoptar el nom en francès com a nom artístic.

Mucha es va mudar a París el 1887 i va continuar els seus estudis a l'Académie Julian i a l'Académie Colarossi, i produí alhora il·lustracions per a revistes i publicitat.

Vitralls modernistes

Un vitrall és un vidre o, més ben dit, un conjunt de trossets de vidre tintat de colors i que, en el seu conjunt, formen una creació artística tal i com si d’un dibuix o una pintura es tractés.

Ja hem vist que els artistes modernistes gaudien utilitzant motius florals, representant escenes de la vida diària, formes geomètriques i voluptuoses,...

Aquest estil també té la seva representació en el “món dels vitralls” en que es veuen representades aquestes escenes, colors i formes en nombroses construccions modernistes tot decorant estances de cases i palauets de l’època.

Arquitectura modernista

El Modernisme és un corrent artístic majoritàriament urbà. Si tenim en ment les característiques generals que defineixen aquest moviment i que hem vist fins ara, si pensem en un edifici que tingui en compte aquests aspectes, quin tipus de construcció ens ve al cap?

Els arquitectes del Modernisme van portar els materials de construcció a nous reptes, tant pel que fa a noves maneres de construir (tenint en compte l’època de la que es tracta, no és d’estranyar), com a les possibilitats expressives d’aquests materials.

Enlloc d'inspirar-se o re-pensar construccions anteriors com ha passat en altres moviments artístics (romanticisme, neogòtic, neoclassicisme, etc.) Aquests artistes van buscar la inspiració en la naturalesa, els seus processos, formes i espais.

 Aquesta admiració els va influenciar en el disseny decoratiu, la planta i estructura de l’edifici com si d’un organisme viu es tractés