Title: Introducció general (per a l'alumnat)
Course: Visual i Plàstica 6è Primària 1r T

1. Breu introducció

En aquest curs aprendrem, a partir de l’anàlisi, l’observació, l’experimentació i la creació, què és l’art Impressionista i l’art Modernista.

Partirem de l’anàlisi de diferents obres Impressionistes d’on n’extraurem les característiques que van fer, d’aquest moviment, tot un gènere revolucionari que trencà amb els cànons establerts per la pintura de l’època anterior.

A partir de l’observació analítica, veurem de quina manera els autors i autores més rellevants d’aquest moviment, han aconseguit transcendir en la història de l’art, quina era la seva percepció de la realitat, com la van representar i quines tècniques i materials van utilitzar.

2. Continguts a treballar

Començarem en el primer tema, l’art impressionista, veurem i analitzarem diferents obres impressionistes i la influència que va tenir en el seu context social.

Fruit d’aquesta anàlisi, que posarem en comú en grups i amb tota la classe, crearem, en diferents registres i materials, obres inspirades en l’impressionisme alhora que en coneixerem els autors i autores més rellevants del moment històric.

Al segon tema, ens endinsarem en l’art modernista des de diferents vessants artístics.

Coneixerem i analitzarem obres d’art decoratives, pictòriques i arquitectòniques i, fruit de la influència de diferents referents d’aquesta època, crearem amb diferents materials plàstics i manipulatius.

Estàs preparat/da per descobrir un món de llum, color i creativitat que va revolucionar l’art del moment?

3. Elements del curs del Moodle

El curs està estructurat en dues columnes. A la columna de la dreta tens diversos blocs, has d'estar atent al bloc Calendari on veuràs els esdeveniments del curs (inici, de temes, lliurament de tasques...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

A la columna central del curs trobaràs, en primer lloc, un apartat General on tens un Fòrum d'Avisos i notícies del qual has d'estar pendent per les informacions globals del curs que es comuniquin. Després, un parell de fòrums més:  Fòrum de Dubtes del curs on pots plantejar els teus dubtes i resoldre els dubtes dels companys; i el Fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció i dos apartats, un primer apartat de Recursos amb els continguts del tema explicats i altres materials (enllaços, documents, elements multimèdia...) que et puguin ser útils. I un segon apartat d'Activitats on tindràs les activitats que has de desenvolupar.